Maroela Media Top 20: 1 Junie 2015Foto: ‘n Skermskoot uit die Elvis Blue se musiekvideo van die liedjie “Die hemel”. In vandeesweek se Top 20 is daar tien snitte wat styg, agt wat daal, een in dieselfde plek as verlede week en een nuweling. Leah behou haar eerste plek, maar Francois van Coke en Karen Zoid skuif op na die tweede plek. Nadat hulle net twee weke lank op die Top 20 kon bly, sak 4 Werke uit met “Hand op my hart”. In hul plek maak Elvis Blue sy toetrede met sy nuwe Afrikaanse treffer, “Die hemel”. Gera Phielix styg ses plekke na die dertiende plek terwyl Gerhard Steyn en Richard van der Westhuizen vyf plekke daal.